stanford-oval/wikipedia huggingface dataset:
Quinn Hughes
Ura > Seuraura

Hughes syntyi Yhdysvaltain Floridan Orlandossa, mutta vietti suurimman osan lapsuudestaan Kanadan Ontarion Torontossa, jonne hän muutti perheineen Hughesin isän Jimin siirryttyä valmentajaksi NHL-joukkue Toronto Maple Leafsin organisaatioon. Hughes vietti siellä myös suurimman osan juniorivuosistaan. Hän pelasi 13-vuotiaaksi asti hyökkääjän pelipaikalla, jonka jälkeen Hughes siirtyi puolustajaksi. Hän pelasi kauden 2014–2015 pääosin Toronto Marlborosin AAA-junioreissa, joiden varakapteenina Hughes toimi. Hän voitti sekä GTMMHL Scotiabankin mestaruuden että OHL Cupin. Hughes pelasi kauden aikana myös yhden ottelun OJHL-junioriliigan St. Michael's Buzzersissa.
Sarnia Sting varasi Hughesin 49. pelaajana OHL:n varaustilaisuudessa 2015, mutta hän ei kuitenkaan siirtynyt CHL:ään, jotta Hughes voisi jatkossa pelata Yhdysvaltain yliopistosarjoissa. Hän pelasi kaksi seuraavaa kautta Yhdysvaltain maajoukkueen kehitysohjelman mukana pelaten mm. USHL-junioriliigaa, jonka toiseen tähdistökentälliseen Hughes valittiin kauden 2016–2017 päätteeksi.
Kaudeksi 2017–2018 Hughes siirtyi Michiganin yliopistojoukkueeseen. Hän oli joukkueen tehokkain puolustaja, toiseksi paras syöttäjä ja kolmanneksi paras pistemies tehoilla 5+24=29. Hughesista tuli Michiganin yliopistojoukkueen historian eniten syöttöpisteitä tehnyt tulokaspuolustaja. Hänet valittiin kauden päätteeksi B1G:n toiseen tähdistökentälliseen ja tulokkaiden tähdistökentälliseen. Hughes pelasi kauden aikana myös CCM/USA Hockey All-American Prospects Gamessa.
Vancouver Canucks varasi Hughesin ensimmäisellä kierroksella koko NHL:n varaustilaisuuden seitsemäntenä pelaajana kesällä 2018. Hän oli varaustilaisuuden pienimmällä numerolla varattu pohjoisamerikkalaispuolustaja. Kaudella 2018–2019 Hughes voitti pelipaikastaan huolimatta Michiganin sisäisen piste- ja syöttöpörssin tehoilla 5+28=33.
Maaliskuussa 2019 Hughes teki kolmivuotisen tulokassopimuksen Vancouver Canucksin kanssa.
Tammikuussa 2020 Hughes valittiin ensimmäisen kerran urallaan NHL tähdistöotteluun.
Lokakuussa 2021 Hughes teki Canucksin kanssa kuusivuotisen jatkosopimuksen.
Ennen kauden 2023-2024 alkua Canucks nimesi Hughesin kapteenikseen.
Ura > Maajoukkueura

| Mitalit> Maa:   Yhdysvallat.Miesten jääkiekko.MM-kilpailut  | Mitalit> Maa:   Yhdysvallat.Miesten jääkiekko.MM-kilpailut  | Mitalit> Maa:   Yhdysvallat.Miesten jääkiekko.MM-kilpailut  | Maa:   Yhdysvallat> Miesten jääkiekko. |
| --- | --- | --- | --- |
|  Pronssia | Tanska 2018 | jääkiekko |  |
| Alle 20-v. MM-kilpailut  | Alle 20-v. MM-kilpailut  | Alle 20-v. MM-kilpailut  |  |
|  Hopeaa | Kanada 2019 | jääkiekko |  |
|  Pronssia | Yhdysvallat 2018 | jääkiekko |  |
| Alle 18-v. MM-kilpailut  | Alle 18-v. MM-kilpailut  | Alle 18-v. MM-kilpailut  |  |
|  Kultaa | Slovakia 2017 | jääkiekko |  |
Hughes edusti Yhdysvaltoja MM-kilpailuissa vuonna 2018, jolloin hän voitti pronssia. Hughes pelasi turnauksessa jo ennen NHL-varausikäänsä ollessaan vain 18-vuotias. Hän pelasi myös alle 20-vuotiaiden MM-kilpailuissa vuosina 2018 ja 2019, joista jälkimmäinen turnaus päättyi hopeaan ja ensimmäinen pronssiin. Hughes toimi vuoden 2019 turnauksessa Yhdysvaltain varakapteenina.
Hughes pelasi myös alle 18-vuotiaiden MM-kilpailuissa vuonna 2017, jolloin hän voitti maailmanmestaruuden. Valmennus valitsi Hughesin Yhdysvaltain turnauksen yhdeksi kolmesta parhaasta pelaajasta. Hänet valittiin myös Ruotsia vastaan pelatun välieräottelun päätteeksi joukkueensa ottelun parhaaksi pelaajaksi.
Hughes pelasi myös World U-17 Hockey Challengessa vuonna 2015, jolloin hän oli Yhdysvaltain paras syöttäjä ja toiseksi paras pistemies Scott Reedyn jälkeen tehoilla 1+5=6. Hughes oli koko turnauksen tehokkain puolustaja Canada Whiten Evan Bouchardin kanssa.
Muuta

Hughesin pikkuveljet Jack ja Luke pelaavat myös jääkiekkoa. Heistä Jack pelaa hyökkääjänä Yhdysvaltain maajoukkueen kehitysohjelman mukana ja häntä on pidetty jopa suosikkina kesän 2019 NHL:n varaustilaisuuden ykkösvaraukseksi. Luke pelaa puolestaan puolustajana Little Ceasarsin AAA-tason juniorijoukkueessa. Veljesten isä Jim Hughes pelasi omalla urallaan kaksi ottelua ammattilaisena, mutta hän on luonut uran valmentajana mm. apuvalmentajana NHL-tasolla sekä päävalmentajana KHL:ssä ja AHL:ssä. Nykyään Jim työskentelee NHL-joukkue Toronto Maple Leafsin organisaatiossa pelaajatuotantopuolella. Quinnin äiti Ellen Weinberg-Hughes oli aikanaan menestynyt yliopistourheilija niin lacrossessa, jääkiekossa kuin jalkapallossakin. Hän oli voittamassa jääkiekossa naisten MM-hopeaa vuonna 1992. Myös Quinn Hughesin setä Marty sekä serkku Teddy Doherty ovat pelanneet jääkiekkoa.
Poison (kappale)

| ”Poison” Alice Cooper |
| --- | --- | --- |

Singlen tiedot
 Albumilta: Trash
 Julkaistu: 1989
 Tuottaja(t): Desmond Child
 Tyylilaji: glam metal
 Kesto: 04.29
 Levy-yhtiö: Epic
Listasijoitukset
  Suomen virallinen lista: 3. (8/1989)
Alice Cooperin muut singlet
| ”Freedom” 1987 | ”Poison” 1989 | ”Bed of Nails” 1989 |
Poison on rock-muusikko Alice Cooperin kappale. Se ilmestyi vuonna 1989 Trash-albumilla ja se oli hänen comeback-hittinsä yli kymmenen vuotta kestäneen heikomman kaupallisen menestyksen jälkeen.
Poison oli suuri menestys ja Yhdysvalloissa kappale nousi singlelistalla sijalle 7; Britanniassa peräti toiseksi. Suomessa single ylsi virallisen listan sijalle 3. Kappale on yksi Cooperin tunnetuimmista ja hänen lyhyen glam metal -aikakautensa selvästi tunnetuin kappale. Kappaleen myötä Cooper nousi taas suosioon – Poison tosin jäi myös hänen toistaiseksi viimeiseksi suureksi hitikseen. Myöhemmin monet muut yhtyeet ovat tehneet kappaleesta cover-version, viimeksi Tarja Turunen hänen toisella sooloalbumillaan My Winter Storm. Päättäessään tehdä coverin Turunen uskoi, ettei kukaan naisvokalisti ollut aiemmin tehnyt kappaleesta cover-versiota, mutta myöhemmin paljastui, että saksalainen Groove Coverage oli aiemmin kuitenkin näin jo tehnyt.
Kappale kertoo kohtalokkaasta naisesta, jota sanoituksessa verrataan myrkkyyn.
Kappaleen musiikkivideossa Cooper kahlitaan erikoiseen laitteeseen, jonka ympärillä Rana Kennedyn esittämä nainen kiertelee ja katselee Cooperia tämän laulaessa. Alkuperäinen video sensuroitiin, koska nainen oli siinä pukeutuneena pelkästään mustiin housuihin. Videon sensuroidussa versiossa nainen oli pukeutunut säädyllisemmin. Tätä versiota näytetään edelleen toisinaan VH1-kanavalla.
Kappaleet

Poison
Ballad of Dwight Fry (live)
Cold Ethyl (live)
Aiheesta muualla

Poisonin musiikkivideo Vevon YouTube-kanavalla
Alice Cooper
| --- | --- |
Studioalbumit:   Pretties for You  Easy Action  Love It to Death  Killer  School's Out  Billion Dollar Babies  Muscle of Love  Welcome To My Nightmare  Alice Cooper Goes to Hell  Lace and Whiskey  From the Inside  Flush the Fashion  Special Forces  Zipper Catches Skin  DaDa  Constrictor  Raise Your Fist and Yell  Trash  Hey Stoopid!  The Last Temptation  Brutal Planet  Dragontown  The Eyes of Alice Cooper  Dirty Diamonds  Along Came a Spider  Welcome 2 My Nightmare  Paranormal  Detroit Stories  Road 
Kokoelmat:   Greatest Hits  Freak Out Song  I Never Cry  You and me  Beast of Alice Cooper  Classicks  The Life and Crimes of Alice Cooper  Super Hits  The Definitive Alice Cooper  School’s Out and Other Hits  Collections  Pick Up the Bones  Poison: The Best of Alice Cooper  Old School: 1964–1974 
Livealbumit:   The Alice Cooper Show  Fistful of Alice  Brutally Live  Live at Cabo Wado '96  Live At Montreux  Theatre of Death  No More Mr Nice Guy: Live  Raise the Dead: Live from Wacken  A Paranormal Evening at the Olympia Paris 
EP:t:   Alice Does Alice  Live  Nobody Likes Me  School`s Out/Gutter Cat [Digital 45]  Painting a Picture  Rhino Hi-Five: Alice Cooper  The Breadcrumbs EP 
Singlet:   Reflected  Shoe Salesman  I'm Eighteen  Caught in a Dream  Under My Wheels  Be My Lover  School's Out  Elected  Hello Hooray  No More Mr. Nice Guy  Billion Dollar Babies  Halo of Flies  Teenage Lament '74  I'm Eighteen (remix)  Only Women Bleed  Department of Youth  Welcome to My Nightmare  I Never Cry  You and Me  (No More) Love at Your Convenience  School's Out (live)  How You Gonna See Me Now  From the Inside  Clones (We're All)  Talk Talk  You Want It, You Got It  Seven and Seven Is  For Britain Only  I Am the Future  I Love America  He's Back (The Man Behind the Mask)  Teenage Frankenstein  Freedom  Poison  Bed of Nails  House of Fire  Only My Heart Talkin  Hey Stoopid  Love's a Loaded Gun  Feed My Frankenstein  Lost in America  It's Me  School's Out (live)  Gimme  Keepin' Halloween Alive  I'll Bite Your Face Off  Live from the Astroturf (live)  Paranoiac Personality  The Sound of A  Don't Give Up  Rock N Roll  Our Love Will Change the World  Social Debris  I’m Alice  White Line Frankenstein  Welcome to the Show 
Videografia:   Good to See You Again, Alice Cooper  Welcome to My Nightmare  Alice Cooper and Friends  The Strange Case of Alice Cooper  The Nightmare Returns  Video Trash  Alice Cooper Trashes The World  Prime Cuts: The Alice Cooper Story  British Rock Symphony  Brutally Live  Live at Montreux 2005  Theatre Of Death: Live At Hammersmith 2009  Raise the Dead: Live from Wacken
RN Aviere

| RN Aviere |
| --- | --- |


Aluksen vaiheet
Rakentaja:  OTO, Livorno
Kölinlasku:  16. tammikuuta 1937
Laskettu vesille:  19. syyskuuta 1937
Palveluskäyttöön:  31. elokuuta 1938
Poistui palveluskäytöstä:  uponnut 17. joulukuuta 1942
Tekniset tiedot
Uppouma:  1 650 t (standardi) 2 590 t (kuormattu)
Pituus:  106,7 m (kokonaispituus)
Leveys:  10,15 m
Syväys:  3,15 m
Koneteho:  48 000 hv
Nopeus:  38 solmua
Miehistöä:  206
Aseistus
Aseistus:  8 x 120 mm tykkiä kaksiputkisina asennuksina 1 x 120 mm valoammustykki 12 x 13,2 mm ilmatorjuntakonekivääriä 6 x 533 mm torpedoputkea 48 x miinaa
RN Aviere (ital. Regia Nave Aviere) oli Italian kuninkaallisen laivaston Soldati-luokan hävittäjä toisessa maailmansodassa.
Valmistus

Alus tilattiin Livornosta OTO:n telakalta, missä köli laskettiin 16. tammikuuta 1937. Alus laskettiin vesille vielä saman vuoden lopulla 19. syyskuuta ja liitettiin laivastoon 31. elokuuta 1938.
Palvelus

Alus upotettiin 17. joulukuuta 1942.
Putkivaara (Ilomantsi)

Putkivaara on kylä ja vaara Ilomantsin eteläkärjessä Pohjois-Karjalassa. Kylä sijaitsee lähellä itärajaa: Venäjän rajalle on noin neljä kilometriä.
Asukasluku on muutamia kymmeniä. Pohjoista lukuun ottamatta kylä rajoittuu Tuupovaaraan ja Korpiselän pitäjiin, jotka nykyisin ovat osa Joensuun kaupunkiin. Naapurikyliä Joensuun puolella ovat Luutalahti (ja Matsin kyläkunta), Mannervaara ja Ruhovaara.
Putkivaara

Putkivaara tarkoittaa seuraavia asioita:
Putkivaara, kylä ja vaara Ilomantsissa
Putkivaara, kylä Ranualla.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Putkivaara”, voi hakea sivunnimihaulla, laajalla sivunnimihaulla tai tekstihaulla.
Proteiinien kvaternäärirakenne

Proteiinien kvaternäärirakenne on joidenkin proteiinien rakenteen ylin käsitteellinen taso. Kvaternääriset proteiinit ovat komplekseja eli ne koostuvat kahdesta tai useammasta eri proteiiniyksiköstä, jotka ovat toisissaan kiinni ei-kovalenttisesti tai kovalenttisesti disulfidisidoksin. Kukin yksikkö koostuu yhdestä polypeptidiketjusta. Vain yhden yksikön omaavalla proteiinilla ei ole kvaternäärirakennetta. Kvaternäärisiä proteiineja sanotaan myös multimeerisiksi ja vain muutamia yksikköjä sisältäviä proteiineja sanotaan vaihtoehtoisesti myös oligomeerisiksi.
Luokittelu

Jos proteiinissa on 2 erillistä polypeptidiketjua eli proteiiniyksikköä, proteiini on dimeeri; jos niitä on 3, proteiini on trimeeri (katso taulukko alla ja numeerinen etuliite). Jos yksiköt ovat keskenään erilaisia, proteiini on heteromeeri. Jos yksiköt ovat keskenään samanlaisia, proteiini on homomeeri. Näitä voidaan käyttää etuliitteinä hetero- tai homo-. Jos vaikkapa 3 yksikköä sisältävässä trimeerissä on 2 samanlaista yksikköä ja 1 erilainen, proteiini on heterotrimeeri. Jos trimeerin yksiköt ovat samanlaisia, se on homotrimeeri.
Lisäksi useiden yksikköjen voidaan ajatella tuottavan 2:n tai useamman yksikön yksikköjä, joita sanotaan protomeereiksi. Esimerkiksi hemoglobiini A on heterotetrameeri, sillä siinä on 2 α-yksikköä ja 2 β-yksikköä – α- ja β-yksiköt ovat keskenään erilaisia ja niitä on 4. Hemoglobiinia voidaan myös sanoa diprotomeeriksi, sillä sen voidaan ajatella koostuvan 2:sta αβ-protomeeristä.
| 0 | 1 | 2 |
| --- | --- | --- |
| 1 = monomeeri / proteiiniyksikkö / alayksikkö | 7 = heptameeri / 7-meeri | 13 = tridekameeri / 13-meeri |
| 2 = dimeeri / 2-meeri | 8 = oktameeri / 8-meeri | 14 = tetradekameeri / 14-meeri |
| 3 = trimeeri / 3-meeri | 9 = nonameeri / 9-meeri | 15 = pentadekameeri / 15-meeri |
| 4 = tetrameeri / 4-meeri | 10 = dekameeri / 10-meeri | 16 = heksadekameeri / 16-meeri |
| 5 = pentameeri / 5-meeri | 11 = undekameeri /11-meeri | 17 = heptadekameeri / 17-meeri |
| 6 = heksameeri / 6-meeri | 12 = dodekameeri / 12-meeri | jne. |
Homodimeeri. 2 samanlaista proteiiniyksikköä (korostettu eri värein). Galaktoosi-1-fosfaattiuridyylitransferaasi, PDB: 1GUP.
Homotrimeeri. 3 samanlaista proteiiniyksikköä (korostettu eri värein). Proliferoivan solun tuma-antigeeni, PDB: 1AXC.
Homotetrameeri. 4 samanlaista proteiiniyksikköä (korostettu eri värein). Beetaglukuronidaasi. PDB: 1BHG.
Heterotetrameeri. 2 erilaista proteiiniyksikköä (punainen ja sininen), joita on 4. Hemoglobiini A, PDB: 1GZX.
Symmetria

Kvaternäärirakenteita voidaan kuvata myös niiden symmetrian mukaan. Rakenteet voivat esimerkiksi olla kiertosymmetrisiä (eng. rotational symmetry), kierresymmetrisiä (eng. helical symmetry) tai ikosaedrisia. Kiertosymmetriset proteiinit voivat olla syklisiä tai diheraalisia. Syklisessä symmetriassa yksiköt ovat samassa tasossa ja tuottavat kehämäisen rakenteen. Hemoglobiini A on tästä esimerkki. Dihedraalisessa symmetriassa vähintään 2 yksikköä muodostaa tason, jonka päälle muodostuu toisia samanlaisia tasoja tasojen läpi kulkevan symmetria-akselin suuntaisesti. Tasot voivat olla kiertyneitä suhteessa toisiinsa. Ikosaedrinen symmetria on tyypillistä virusten kapsideissa (esimerkki: poliovirus), mutta jotkin kapsidit ovat kierresymmetrisiä (esimerkki: tupakan mosaiikkivirus).
Rakenteen etuja

Evoluutio on johtanut monissa tapauksissa kvaternäärirakenteisten proteiinien muodostumiseen yhtenäisten suurien tai pienempien proteiinien sijaan. Näihin verrattuna kvaternäärirakenteissa voi tapauskohtaisesti olla muun muassa seuraavia etuja:
ne mahdollistavat monimutkaisten, symmetristen ja isojen rakenteiden, kuten kuiturakenteiden, renkaiden ja virusten onttojen kapsidien muodostumisen, joiden tuotto olisi muuten hankalaa.
ne mahdollistavat yksiköiden niin sanotut ko-operatiiviset vuorovaikutukset allosteerisesti. Yhden yksikön konformaatio voi muuntua esimerkiksi jonkin aineen sitoutuessa siihen. Muutos edistää muidenkin yksiköiden konformaatioiden muutoksia, jolloin esimerkiksi proteiinin entsyymitoiminta tehostuu. Hemoglobiini A on tästä esimerkki – kvaternäärirakenne on sen toiminnan kannalta välttämätön. Hapen (O2) liittyessä keuhkoissa yhteen muuten happea sitomattoman niin sanottuun deoksihemoglobiinin yksiköistä, voi yksikkö muuntaa konformaatiotaan happea vahvasti eli suurella affiniteetilla sitovaan konformaatioon. Muutos saa muutkin yksiköt muuntumaan pian suuren affiniteetin konformaatioihin, jolloin hemoglobiinin kyky sitoa happea keuhkoissa on suuri. Muualla kehon verenkierrossa happipitoisuudet ovat matalat ja happea vapautuu niissä helpommin. Happien alkaessa irrota konformaatiot palaavat pienen affiniteetin konformaatioon, jolloin happi vapautuu tehokkaasti kudoksissa.
ne suojaavat denaturaatiolta. Suurissa proteiineissa on enemmän niiden rakennetta vakauttavia vuorovaikutuksia.
translaation aikana tapahtuu virheitä. Suhteessa kvaternäärisiin proteiineihin, suurten yhtenäisten proteiinien valmistus kerralla lisää virheiden riskiä ja siten proteiineina toimimattomien peptidiketjujen muodostumista.
kvaternääristen proteiinien geenit ovat lyhyitä suhteessa saman kokoluokan suuriin proteiineihin. Tällä on merkitystä eritoten virusten kohdalla, jotka ovat kooltaan hyvin pieniä ja siksi niiden geenienkin tulisi olla mahdollisimman pieniä, jotta ne mahtuvat virusten kapsideihin.
niiden tuottoa voidaan ohjata tarpeen mukaan. Esimerkiksi aktiinimonomeerit tuottavat vaihtelevan pituisia säikeitä, joiden pituus muuttuu eritoten mitoosin aikana ja kvaternäärirakenteiden käyttö mahdollistaa tällaiset muutokset.
Putkivaara (Ranua)

Putkivaara on kylä Ranuan kunnassa Lapin maakunnassa. Putkivaarassa on 15 asukasta. Se sijaitsee noin 36 kilometriä koilliseen Ranuan kirkonkylältä. Tietä pitkin matkaa kertyy 52 kilometriä. Putkivaara sijaitsee Simojärven pohjoispäässä.
Museovirasto on luokitellut kylän valtakunnallisesti merkittäväksi rakennetuksi kulttuuriympäristöksi. Kylä jakautuu kahteen laajempaan taloryhmään. Rakennusryhmien välisellä alueella Putkivaaran laella sijaitsevat kylän viljelysmaat.
RN Bartolomeo Colleoni (1930)

| RN Bartolomeo Colleoni |
| --- | --- |
 RN Bartolomeo Colleoni

Aluksen vaiheet
Rakentaja:  Ansaldo, Genova
Kölinlasku:  21. kesäkuuta 1928
Laskettu vesille:  21. joulukuuta]1930
Palveluskäyttöön:  10. helmikuuta 1932
Poistui palveluskäytöstä:  upotettu 19. heinäkuuta 1940 Cape Spadan taistelussa
Tekniset tiedot
Uppouma:  5 191 t (standardi) 6 953 t (kuormattu)
Pituus:  169,3 m (kokonaispituus)
Leveys:  15,5 m
Syväys:  5,1 m
Koneteho:  95 000 hv (71 MW)
Nopeus:  37 solmua (69 km/h)
Miehistöä:  507
Aseistus
Aseistus:  8 × 152 mm/L53 tykkiä kaksoistorneissa 6 × 100 mm/L47 tykkiä kaksoistorneissa 8 × 37 mm/L53 ilmatorjuntatykkiä 8 × 13,2 mm ilmatorjuntakonekivääriä 4 × 533 mm torpedoputkea 2 × CANT 25AR -lentokonetta
RN Bartolomeo Colleoni (ital. Regia Nave Bartolomeo Colleoni) oli Italian kuninkaallisen laivaston vuonna 1932 valmistunut Giussano-luokan kevyt risteilijä toisessa maailmansodassa. Alus upotettiin Cape Spadan taistelussa 19. heinäkuuta 1940.
Valmistus

Alus tilattiin Ansaldon telakalta Genovasta, missä köli laskettiin 21. kesäkuuta 1928. Alus laskettiin vesille 21. joulukuuta 1930 ja valmistui 10. helmikuuta 1932.
Palvelus

Alus oli Välimerellä, kunnes se lähti 1938 Kauko-Itään vapauttaakseen RN Raimondo Montecuccolin. Alus saapui 23. joulukuuta Shanghaihin, missä se viipyi toisen maailmansodan alkuun. RN Lepanton vapauttaessa aluksen 1. lokakuuta se lähti kotimatkalle. Alus saapui 28. lokakuuta Italiaan.
Alus muodosti sisaraluksensa RN Giovanni dalle Bande Neren kanssa 2. risteilijälaivueen 2. viirikkön. Se laski 10. kesäkuuta 1940 Italian julistettua sodan liittoutuneille Sisilian kanavaan miinoitteen, jonka jälkeen se suojasi heinäkuun joukkojenkuljetussaattueita Napolin ja Tripolin välillä. Se lähti 17. heinäkuuta Bande Neren kanssa liittoutuneiden aktiivisuuden vuoksi Lerokselle.
Britannian kuninkaallisten ilmavoimien lentokone raportoi 16. heinäkuuta havaitsemastaan Italian laivaston osastosta. Varhain 17. heinäkuuta Kreetan rannikolla Cape Spadan edustalla matkanneet alukset joutuivat Australian kuninkaallisen laivaston risteilijän HMAS Sydneyn ja viiden hävittäjän yllättämäksi. Seuranneessa tulitaistelussa Bartolomeo Colleoni sai osuman konehuoneeseen, joka esti aluksen liikkumisen. Hävittäjät upottivat liikuntakyvyttömän risteilijän torpedoilla.
Shanghai
Aluksen tuhoutuminen taistelussa HMAS Sydney'ä vastaan
R800

R800 voi tarkoittaa seuraavia:
Radeon R800, tunnus AMD:n grafiikkaprosessorille
R800, MSX Turbo R -mikrotietokoneen suoritin
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”R800”, voi hakea sivunnimihaulla, laajalla sivunnimihaulla tai tekstihaulla.
Stefan George

Stefan George (1910)
Stefan Anton George (12. heinäkuuta 1868, Bingen am Rhein, Hessen – 4. joulukuuta 1933 Minusio, Sveitsi) oli saksalainen runoilija ja kääntäjä.
Elämä

Stefan George syntyi vuonna 1868 Bingenissä, nykyisessä Rheinland-Pfalzin osavaltiossa. Hänen isänsä oli viinikauppias. Georgen perhe oli katolinen ja hänen sukunsa juuret olivat peräisin Elsass-Lothringenin alueelta, joten hän puhui ranskaa lähes toisena äidinkielenään. George kävi koulunsa Darmstadtissa opiskellen itsenäisesti italiaa, hepreaa, kreikkaa, latinaa, tanskaa, hollantia, puolaa, englantia ja norjaa, jotta voisi lukea näiden maiden kirjallisuutta alkukielellä. George kehitti myös nuorena omaa kieltä.
George matkusteli Euroopan metropoleissa, kuten Pariisissa, Lontoossa ja Wienissä. Pariisissa hän pääsi mukaan Stéphane Mallarmén symbolistiseen kirjalliseen piiriin, joka teki häneen lähtemättömän vaikutuksen. Hän tutustui myös Paul Verlaineen. Uransa alkuvaiheessa George oli erittäin ranskalaismielinen ja suhtautui torjuvasti protestanttisen Preussin dominoimaan saksalaiseen kulttuurielämään. Hän toimitti lehteä Blätter für die Kunst.
Georgen ympärillä toimi ns. George-piiri, George-Kreis, jonka henkinen johtaja hän oli. Piiri koostui runoilijoista ja intellektuelleista. Piirin kokoontumisilla, joihin vain valitut miehet saivat osallistua, oli lähes rituaalinen luonne. Kokoontumisissa muun muassa resitoitiin tekstejä. Tarkoituksena oli perustaa salainen Saksa, joka muodostaisi konservatiivisen opposition modernille yhteiskunnalle. Piiriin kuuluivat muun muassa Friedrich Gundolf, Robert Boehringer, Claus von Stauffenberg ja hänen vanhemmat veljensä Alexander sekä Berthold, Karl Wolfskehl, Max Kommerell, Henry von Heiseler, Edgar Salin ja historioitsija Ernst Kantorowicz. George tunsi myös runoilija Rainer Maria Rilken, vaikka tätä ei koskaan hyväksytty hänen sisäpiiriinsä.
George tunsi viehtymystä ainoastaan miehistä koostuviin toveripiireihin. Hänen suhteellaan nuorempiin miehiin on sanottu olleen myös homoseksuaalisia ja pederastisia pyrkimyksiä. Georgella oli esimerkiksi varsin tiivis suhde nuoreen wieniläiseen kirjailijaan Hugo von Hofmannstahliin (1874–1929), mihin Hofmannstahlin isän oli puututtava. George ja hänen piirinsä myös palvoi nuorta Maximilian Kronbergeriä, joka kuoli nuorena aivosairauteen.
Nuorena kosmopoliittisesta Georgesta tuli myöhemmin erittäin kansallismielinen. Hänen vaikutuksestaan siihen intellektuaaliseen ilmapiiriin, joka johtui kansallissosialistisen puolueen nousuun 1930-luvun Saksassa on spekuloitu. George-piiri perustui vahvasti Georgen persoonan henkilöpalvonnalle. Georgella oli piirinsä jäseniin autoritaarinen kuri ja nämä kutsuivat häntä yleisesti nimellä der Führer. Toisaalta Claus von Stauffenberg, joka teki pommiattentaatin Adolf Hitleriä vastaan, kuului Georgen piiriin. Propagandaministeri Joseph Goebbels myös pyysi Georgea Saksan runousakatemian johtoon. Hän kuitenkin torjui pyynnön ja pysytteli etäällä puolueen järjestämistä juhlallisuuksista hänen 65-vuotispäiväänsä varten. George myös muutti Saksasta Sveitsiin, jossa hän kuoli 1933 Locarnossa vaikeasti sairaana.
Symbolismi

George vastusti ajan vallitsevia tyylejä realismia ja naturalismia. Georgen runoutta luonnehti usko henkiseen aristokraattisuuteen, yhtenäiseen runolliseen muotoon ja lyyrisyyteen. Hän pyrki salaperäiseen, vaikeaselkoiseen ja tarkkaan hiottuun kieleen. George rikkoi usein syntaksia ja hän jopa kirjoitti saksan substantiivit pienellä, josta tuli hänen tavaramerkkinsä. George olikin keskeinen välittäjä 1800-luvun romantiikan ja 1900-luvun modernismin välillä. Georgen runojen tavoitteena oli ilmaista kielellä korkeampaa platonista ideoiden todellisuutta, jota arkinen käsitteellinen kieli ei kykene tavoittamaan, mutta jonka runouden symbolit voivat viitteenomaisesti esittää. Käsitys taiteesta kaikkein korkeimpana toimintana sai Georgen ottamaan runoilijan kutsumuksensa äärimmäisen vakavasti. Mallarmén tavoin hän ymmärsi runoilijan sekulaarina pappina.